**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 04/04/2025**

 **Αριθ. Πρωτ. 6468**

**ΑΠΟΣΠΑΣΜΑ**

# Από το πρακτικό της αριθμ. 14ης /2025ΚΑΤΕΠΕΙΓΟΥΣΑΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **125**

 **Εξειδίκευση πίστωσης ποσού 48.422,40€ για την πραγματοποίηση των εκδηλώσεων εορτασμού “Πάσχα 2025΄΄.**

 Στη Λιβαδειά σήμερα 04η Απριλίου 2025 ημέρα Παρασκευή και, ώρα 10.00 και στο Γραφείο Δημάρχου – Πλατεία Λάμπρου Κατσώνη, συνεδρίασε η Δημοτική Επιτροπή Δήμου Λεβαδέων μετά την με αριθ. πρωτ. 6392/03-04-2025 έγγραφη κατεπείγουσα πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 5 (πέντε) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος 1. Καλλιαντάσης Χρήστος

 2. Τουμαράς Βασίλειος 2. Ταγκαλέγκας Ιωάννης

 3. Αγνιάδης Παναγιώτης Αν και είχαν νόμιμα προσκληθεί

 4. Παπαβασιλείου Αικατερίνη

 5. Μίχας Δημήτριος

 Ο Πρόεδρος της Δημοτικής Επιτροπής , γνωστοποίησε στα μέλη της ότι το κατεπείγον της συνεδρίασης –όπως αναφέρεται στην πρόσκληση- στα στενά χρονικά όρια που υπάρχουν για την ολοκλήρωση της διοικητικής διαδικασίας για την πραγματοποίηση των εν λόγω εκδηλώσεων.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον της συνεδρίασης.

 Με ομόφωνη απόφασή του το σώμα δέχθηκε το κατεπείγον της συνεδρίασης και την συζήτηση του μοναδικού θέματος της ημερήσιας διάταξης.

 Στη συνέχεια έθεσε υπόψη των μελών την με αριθμ. πρωτ. 6371/03-04-2025 έγγραφη εισήγηση του Τμήματος Προϋπολογισμού , Λογιστηρίου & Προμηθειών του Δήμου Λεβαδέων στην οποία αναφέρονται τα παρακάτω:

*Έχοντας υπόψη:*

1. *Την παρ.1 του άρθρου 14 του Ν.4625/31-8-2019 (ΦΕΚ 139 τ.Α΄/31-8-2019)καθώς και την παρ.1 του άρθρου 203 του Ν.4555/18 όπου:*

*Ο Δήμαρχος αποφασίζει για την έγκριση των δαπανών και τη διάθεση όλων των εγγεγραμμένων στον προϋπολογισμό πιστώσεων, συμπεριλαμβανομένων των πιστώσεων που εγγράφονται σε αυτόν με αναμόρφωση, με την έκδοση της σχετικής απόφασης ανάληψης υποχρέωσης. Για την άσκηση της αρμοδιότητας αυτής δεν απαιτείται προηγούμενη απόφαση συλλογικού οργάνου, εκτός αν αυτή είναι απαραίτητη, προκειμένου να επιτευχθεί η απαιτούμενη εξειδίκευση της πίστωσης. Στην τελευταία αυτή περίπτωση, πριν από την απόφαση του δημάρχου, προηγείται σχετική απόφαση της οικονομικής επιτροπής για μέρος ή το σύνολο των πιστώσεων που χρήζουν εξειδίκευσης. Εξειδικευμένη θεωρείται η πίστωση, όταν κατονομάζεται ρητά η συγκεκριμένη δαπάνη για την οποία προορίζεται και προσδιορίζεται στο αναλυτικότερο δυνατό επίπεδο κωδικοποίησης του προϋπολογισμού.*

1. *Το άρθρο 72 του Ν.3852/2010 όπως αυτό αντικαταστάθηκε με την παρ.1 του άρθρου 40 του Ν.4735/2020 (ΦΕΚ 197/12-10-2020 τ.Α΄).*
2. *Την παρ.στ΄του άρθρου 75 του Ν.3463/2006 (Νέος Δημοτικός και Κοινοτικός Κώδικας) όπου μεταξύ των αρμοδιοτήτων του Δήμου είναι η εφαρμογή πολιτικών για την ανάδειξη και προστασία του τοπικού πολιτισμού, η διοργάνωση συναυλιών και άλλων πολιτιστικών εκδηλώσεων.*
3. *Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) με την οποία ψηφίστηκε ο προϋπολογισμός οικονομικού έτους 2025 του Δήμου Λεβαδέων και επικυρώθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.*
4. *Την αριθμ. 40/2025 (60ΥΩΩΛΗ-5ΔΣ) Απόφαση Δημοτικού Συμβουλίου με την οποία εγκρίθηκε η 2η Αναμόρφωση προϋπολογισμού του Δήμου Λεβαδέων οικ. έτους 2025.*
5. *Το γεγονός ότι στον προϋπολογισμό χρήσης 2025 και συγκεκριμένα στους Κ.Α.Ε. 15/6471.001 με τίτλο «Εκδηλώσεις εορτασμού ΠΑΣΧΑ» και Κ.Α.Ε. 15/6471.005 με τίτλο «Επετειακές – Εορταστικές εκδηλώσεις και δραστηριότητες των Κοινοτήτων του Δήμου» υπάρχουν συνολικά εγγεγραμμένες πιστώσεις 45.000,00€. και 40.000,00€ αντίστοιχα.*
6. *Το αριθμ.πρωτ.6304/2-4-2025 πρωτογενές αίτημα (25REQ016577081 2025-04-02) & το αριθμ.πρωτ. 6305/2-4-2025 τεκμηριωμένο αίτημα ανάληψης υποχρέωσης του Αυτ.Τμ.Πολιτισμού, Αθλητισμού και Τουρισμού ποσού 48.422,40€.*
7. *Την αριθμ.30/2025 μελέτη του Αυτ.Τμ. Πολιτισμού, Αθλητισμού και Τουρισμού ενδεικτικού προϋπολογισμού 48.422,40€ συμπεριλαμβανομένου ΦΠΑ, η οποία εγκρίθηκε με την αριθμ.πρωτ. 6303/2-4-2025 απόφαση Δημάρχου.*

 ***Καλείται η Δημοτική Επιτροπή***

*Να αποφασίσει την εξειδίκευση πίστωσης ποσού #****σαράντα οχτώ χιλιάδων τετρακοσίων είκοσι δύο ευρώ και σαράντα λεπτών#******(48.422,40€)******στους Κ.Α. εξόδων 15/6471.001*** *με τίτλο* ***«Εκδηλώσεις εορτασμού ΠΑΣΧΑ»*** *και* ***Κ.Α. εξόδων 15/6471.005*** *με τίτλο* ***«Επετειακές – Εορταστικές εκδηλώσεις και δραστηριότητες των Κοινοτήτων του Δήμου»*** *για την πραγματοποίηση των εκδηλώσεων εορτασμού Πάσχα 2025 .*

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. /05-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Το αριθμ.πρωτ.6304/2-4-2025 πρωτογενές αίτημα (25REQ016577081 2025-04-02) & το αριθμ.πρωτ. 6305/2-4-2025 τεκμηριωμένο αίτημα ανάληψης υποχρέωσης του Αυτ.Τμ.Πολιτισμού, Αθλητισμού και Τουρισμού ποσού 48.422,40€.

- Την αριθμ.30/2025 μελέτη του Αυτ.Τμ. Πολιτισμού, Αθλητισμού και Τουρισμού ενδεικτικού προϋπολογισμού 48.422,40€ συμπεριλαμβανομένου ΦΠΑ, η οποία εγκρίθηκε με την αριθμ.πρωτ. 6303/2-4-2025 απόφαση Δημάρχου.

- Το γεγονός ότι στον προϋπολογισμό χρήσης 2025 και συγκεκριμένα στους Κ.Α.Ε. 15/6471.001 με τίτλο «Εκδηλώσεις εορτασμού ΠΑΣΧΑ» και Κ.Α.Ε. 15/6471.005 με τίτλο «Επετειακές – Εορταστικές εκδηλώσεις και δραστηριότητες των Κοινοτήτων του Δήμου» υπάρχουν συνολικά εγγεγραμμένες πιστώσεις 45.000,00€. και 40.000,00€ αντίστοιχα.

 - Το με αρ. πρωτ. 6371/03-04-2025 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Εξειδικεύει την εγγεγραμμένη πίστωση ποσού ΣΑΡΑΝΤΑ ΟΚΤΩ ΧΙΛΙΑΔΩΝ ΤΕΤΡΑΚΟΣΙΩΝ ΕΙΚΟΣΙ ΔΥΟ ΕΥΡΩ & ΣΑΡΑΝΤΑ ΛΕΠΤΩΝ (48.422,40€)στον Κ.Α. εξόδων 15/6471.005 με τίτλο «Επετειακές – Εορταστικές εκδηλώσεις και δραστηριότητες των Κοινοτήτων του Δήμου» για την πραγματοποίηση των εκδηλώσεων εορτασμού Πάσχα 2025 , ως παρακάτω:

|  |  |  |  |  |
| --- | --- | --- | --- | --- |
| **Α/Α** | **Κ.Α.Ε.** | **Περιγραφή εξόδων** | **Ποσό συμπεριλαμβανομένου ΦΠΑ** | **ΜΕΡΙΚΟ****ΣΥΝΟΛΟ** |
| 1 | 15/6471.001 | Ηχητική –φωτιστική κάλυψη:1. Εκδήλωση Μεγάλης Τρίτης
2. Εκδήλωση Μεγάλης Παρασκευής
 | 432,00€ | **45.000,00€** |
| 2 | 1)Παροχή φιλοξενίας στους επισκέπτες στην πόλη (catering, εξέδρα, καρέκλες κλπ)2)Συναυλία παραδοσιακής μουσικής με τον Κώστα Καψάλη και την ορχήστρα του | 31.858,00€ |
| 3 | Μουσική συναυλία με τους Κ. Καραφώτη και Ε. Παπαϊωάννου  | 12.710,00€ |
| 4 | 15/6471.005 | Προμήθεια εντύπων | 2.864,40€ | **3.422,40€** |
| 5 | Παιδική παράσταση (Βρέχει αβγά Πασχαλινά) | 558,00€ |
| **ΣΥΝΟΛΟ** | **48.422,40€** |

. **Η παρούσα απόφαση πήρε αριθμό 125/2025.**

 Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Παπαβασιλείου Αικατερίνη

4. Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 04 -04-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ